EkBass/fiwiki-20250220-pages-articles huggingface dataset:
Chiyo Miyako

Chiyo Miyako ( Miyako Chiyo, 2. toukokuuta 1901 – 22. heinäkuuta 2018) oli japanilainen nainen, josta tuli maailman vanhin elävä ihminen japanilaisen Nabi Tajiman kuoltua 21. huhtikuuta 2018. Hän asui Kanagawan prefektuurissa. Hänestä tuli Kanagawan prefektuurin vanhin ja Japanin toiseksi vanhin henkilö 5. joulukuuta 2015, kun Kiyoko Ishiguro kuoli. Ishiguro oli syntynyt kaksi kuukautta Miyakoa aiemmin.県内最高齢114歳、石黒さん死去 平塚 神奈川新聞 2015年12月7日 Hän piti pitkän ikänsä salaisuuksina ankeriaan syömistä, viinin juomista ja sitä, ettei koskaan tupakoinut. Miyako on tällä hetkellä tiettävästi kahdeksanneksi vanhimmaksi elänyt henkilö koskaan ja toiseksi vanhimmaksi elänyt aasialainen ja japanilainen. Miyako täytti 117 vuotta 2. toukokuuta 2018. Hän on tiettävästi yhdeksäs henkilö maailmassa ja kolmas aasialainen ja japanilainen, joka on saavuttanut vähintään 117 vuoden iän. Miyako oli tiettävästi viimeinen elossa ollut vuonna 1901 syntynyt henkilö. Miyakon kuoleman jälkeen maailman vanhimman elävän ihmisen titteli siirtyi japanilaiselle Kane Tanakalle. == Lähteet == Luokka:Maailman vanhimmat henkilöt Luokka:Yli 110-vuotiaiksi eläneet japanilaiset Luokka:Vuonna 1901 syntyneet Luokka:Vuonna 2018 kuolleet
Einar Lagerstam

Einar Selim Lagerstam (5. elokuuta 1895 Mikkeli – 1958)Geni: Einar Selim Lagerstam Viitattu 26.11.2023. oli suomalainen taidemaalari. Einar Lagerstamin vanhemmat olivat raatimies Selim Mortimer Lagerstam ja Fanny Sofia Lagerstam, o.s. Kiuru. Hän teki muun muassa maisemamaalauksia, joista hän piti yksityisnäyttelyn Helsingissä keväällä 1930. (ei-vapaa) Lagerstam oli yksi Brondan kahvilan vakioasiakkaista. == Maalauksia == * Venetsia: öljymaalaus. 1930 * Via Appia (Italia): öljymaalaus. 1930 * Maisema Puijolta: akvarelli. 1932 * Pallastunturi: akvarelli. 1947 * Maisema Kilpisjärveltä: akvarelli. 1948 * Maisema Muoniosta: akvarelli.1954 * Olavinlinna: öljymaalaus 1936 == Lähteet == Luokka:Suomalaiset taidemaalarit Luokka:Vuonna 1895 syntyneet Luokka:Vuonna 1958 kuolleet
Alive 2007

__NOTOC__ Alive 2007 on ranskalaisen elektronista musiikkia tuottavan duon Daft Punkin toinen livealbumi, jonka julkaisi Virgin Records 19. marraskuuta 2007. Albumi nauhoitettiin 14. heinäkuuta 2007 Pariisissa, yhtyeen "Alive 2006/2007" -kiertueelta.Genius: Daft Punk - Alive 2007 Albumi voitti parhaan elektronisen musiikin albumin Grammy-palkinnon vuoden 2009 Grammy- palkintogaalassa.Billboard: 2009 Grammy Award Winners (9.2.2009) == Kappaleet == # # # # # # # # # # # # == Arvostelut == * Metacritic: 78/100Metacritic: Alive 2007-albumin metascore * Pitchfork: 8.5/10 (Best New Music)Ryan Dombal: Alive 2007 - albumin levyarvostelu Pitchfork (20.11.2017) * Rolling Stone: Rob Sheffield: Alive 2007 - levyarvostelu Rolling Stone (16.11.2017 == Lähteet == Luokka:Vuoden 2007 konserttitallenteet Luokka:Daft Punkin albumit
Colette Marchand

Colette Janine Marchand (29. huhtikuuta 1925 Pariisi, Ranska – 5. kesäkuuta 2015 Bois-le-Roi, Ranska) oli ranskalainen balettitanssija ja näyttelijä. Hän sai klassisen baletin koulutuksen, mutta hän sai huomiota Roland Petit’n modernia balettia tanssineen seurueen Les Ballets de Paris -jäsenenä. Sitä kautta Marchand sai elokuvaroolin elokuvasta Punainen mylly, josta hän oli ehdolla Oscar-palkintoon. == Uran alku balettitanssijana == Colette Marchand syntyi Pariisissa vuonna 1925 ja opiskeli Pariisin oopperan balettikoulussa. Hän aloitti uransa klassisen baletin parissa oopperan baletissa, mutta hän herätti 19-vuotiaana ranskalaisen kritiikon ja impressaarin Irène Lidovan huomion. Lidova keräsi yhteen nuorten tanssijoiden ja koreografien ryhmän. Marchand liittyi Les Ballets de Paris -ryhmään vuonna 1948 tanssittuaan sitä ennen oopperan baletissa ja brittiläisessä Metropolitan Ballet’ssa. Boris Kohno toimi Lidovan ryhmän johtajana ja loi siitä modernin balettiseurueen Roland Petit’n tekemien koreografioiden ympärille. Kun Margot Fonteyn jätti Les Ballets de Paris’n, Marchandille annettiin Les Demoiselles de la Nuit -baletin päätanssijana. Petit’n baletissa L’Oeuf à la Coque Marchand aiheutti sensaation sekä Lontoossa että New Yorkissa. Siinä hän kuoriutuu jättiläismäisestä kananmunasta ja tanssii mustissa sukkahousuissa ja höyhenissä. Yhdysvalloissa hän nousi kauneusikoniksi, ja monissa lehdissä nostettiin esille Marchandin jalat. Hänet tunnettiinkin Yhdysvaltain lehdistössä usein lempinimellä ”Les Legs” (”jalat”). == Elokuvissa ja myöhemmät vuodet == Marchandin status toi hänelle Yhdysvalloissa sekä Broadway- että elokuvarooleja. Hän näytteli vuosina 1951–1952 Broadwayn revyyssä Two on the Aisle. Marchand oli John Hustonin elokuvassa Punainen mylly (1952) oli Henri de Toulouse-Lautrecin prostituoitu rakastaja. Hän sai roolista parhaan naissivuosan Oscar-ehdokkuuden ja voitti Golden Globen parhaana uutena naisnäyttelijänä. Punaisen myllyn jälkeen Marchand näytteli ranskalaisessa elokuvassa Unkarilainen rapsodia (1954) ja lyhyessä impressionistisessa tanssielokuvassa Romantic Youth, johon Marchand teki itse myös koreografian. Petit koreografioi Lontooseen Marchandille baletin Lady in the Ice (1953), jonka ohjasi Orson Welles. London Festival Ballet’n kanssa Marchand tanssi vuosina 1955–1956. Uransa myöhemmissä vaiheissa hän esiintyi pariisilaisissa varieteeteattereissa ja vierailevana tanssijana useissa balettiseurueissa. == Lähteet == Luokka:Ranskalaiset balettitanssijat Luokka:Ranskalaiset näyttelijät Luokka:Vuonna 1925 syntyneet Luokka:Vuonna 2015 kuolleet
Armas Kauhanen

Armas Kauhanen (26. marraskuuta 1907 – 19. kesäkuuta 1980) oli suomalainen rikostoimittaja joka käytti nimimerkkiä Kuha.EloNet : Armas KauhanenTunturisusi.com : Taiteilijakahvila Bronda Kauhanen oli Helsingin Sanomien toimittajana tutkimassa muun muassa vuonna 1932 Tattarisuon tapausta.Jäljet johtavat sylttytehtaalle, Kallion kävelyfestivaalin kävelyesite, kappale 7. Josafatinkatu 7 puutalo 1930-luvulla Kauhanen esiintyi yhdessä osassa Eino Ruutsalon vuonna 1961 valmistuneessa elokuvassa Hetkiä yössä. EloNet : Hetkiä yössä (1961) == Lähteet == == Aiheesta muualla == * Armas Kauhanen : Poliisi ja sanomalehdistö, Poliisimies : poliisijärjestöjen äänenkannattaja, 15.09.1936, nro 17, s. 7, Kansalliskirjaston digitaaliset aineistot * Armas Kauhanen : Poliisi ja sanomalehdisto, jatkoa, Poliisimies : poliisijärjestöjen äänenkannattaja, 30.11.1936, nro 22, s. 8, Kansalliskirjaston digitaaliset aineistot Luokka:Suomalaiset toimittajat Luokka:Vuonna 1907 syntyneet Luokka:Vuonna 1980 kuolleet
Dominique Janssen

Dominique Janssen (ent. Bloodworth, s. 17. tammikuuta 1995) on alankomaalainen jalkapalloilija, pelipaikaltaan puolustaja. Hän on pelannut Alankomaiden naisten maajoukkueessa toukokuun 2024 loppuun mennessä 111 maaottelua ja tehnyt niissä kuusi maalia. Ensimmäisen maaottelunsa hän pelasi Australiaa vastaan 5. maaliskuuta 2014. Hän voitti Euroopan-mestaruuden 2017. MM- kilpailuissa 2019 hän saavutti hopeaa. Hän pelasi MM-turnauksessa Alankomaiden kaikki seitsemän ottelua alusta loppuun ja teki maajoukkueuransa ensimmäisen maalin alkulohko-ottelussa Kamerunia vastaan. EM-kilpailuissa 2022 hän pelasi joukkueensa kaikki neljä ottelua. Seuratasolla Janssen edustaa saksalaista VfL Wolfsburgia, jonne hän siirtyi keväällä 2019 edustettuaan neljä kautta englantilaista Arsenalia. == Lähteet == == Aiheesta muualla == Luokka:Alankomaalaiset jalkapalloilijat Luokka:Vuonna 1995 syntyneet Luokka:Elävät henkilöt
Masazō Nonaka

Masazō Nonaka (野中 正造 Nonaka Masazō, 25. heinäkuuta 1905 – 20. tammikuuta 2019) oli japanilainen mies, josta tuli maailman vanhin elävä mies espanjalaisen Francisco Núñez Oliveran kuoltua 29. tammikuuta 2018 ja Japanin vanhin elävä mies Masamitsu Yoshidan kuoltua 29. lokakuuta 2016. Nonaka meni naimisiin Hatsuno Nonakan kanssa ja he saivat viisi lasta. Hän piti pitkän ikänsä salaisuuksina makeisten syömistä ja kuumissa lähteissä kylpemistä. == Lähteet == Luokka:Yli 110-vuotiaiksi eläneet japanilaiset Luokka:Vuonna 1905 syntyneet Luokka:Vuonna 2019 kuolleet
Liza van der Most

Liza van der Most (s. 8. lokakuuta 1993) on alankomaalainen jalkapalloilija, pelipaikaltaan puolustaja. Hän on pelannut Alankomaiden naisten maajoukkueessa kesäkuun 2020 loppuun mennessä 15 maaottelua. Ensimmäisen maaottelunsa hän pelasi Brasiliaa vastaan 20. elokuuta 2014. Hän voitti Euroopan-mestaruuden 2017. Hän saavutti MM-hopeaa 2019 mutta ei päässyt lopputurnauksessa pelaamaan lainkaan. Seuratasolla van der Most edustaa Ajaxia. == Lähteet == Luokka:Alankomaalaiset jalkapalloilijat Luokka:Vuonna 1993 syntyneet Luokka:Elävät henkilöt
Allan Aldous

Allan Charles Aldous eli Alan Mor, Arne Malo (13. elokuuta 1911 Leederville, Länsi-Australia, Australia – 17. maaliskuuta 2000 Kew, Victoria, Australia) oli australialainen kirjailija Aldous muutti Länsi-Australiasta Englantiin 1935 ollessaan 24-vuotias. Vuosina 1938–1939 BBC tuotti kolme hänen kuunnelmaansa. Toisen maailmansodan aikana hän palveli Uudessa-Guineassa ja Salomonsaarilla AIF:ssa armeijan koulutuksessa näyttämötaiteen asiantuntijana. Aldous oli opettaja, radio-ohjelmien tekijä ja aikuiskouluttaja, ja hän kirjoitti monen alan tekstejä, kuten lastenkirjoja, jännityskirjoja, näytelmiä, novelleja ja kirjallisuusarvosteluja. Hän teki käsikirjoituksia radiolle, televisiolle ja teatteriin, esimerkiksi kuunnelman Game as Ned Kelly (1939). Aldousin arkisto on tallennettu Queenslandin yliopistoon. ==Palkinnot ja tunnustukset== * 1961 "suositeltu": Children's Book Council Book of the Year Awards – Book of the Year Award, teos Kutsukaa lentävä lääkäri ==Suomennetut teokset== * Kutsukaa lentävä lääkäri (Doctor with Wings), suom. Matti Käki. Otava, 1962. Sarja: Otavan nuortenkirjoja == Lähteet == Luokka:Australialaiset kirjailijat Luokka:Vuonna 1911 syntyneet Luokka:Vuonna 2000 kuolleet
Lineth Beerensteyn

Lineth Beerensteyn (s. 11. lokakuuta 1996) on alankomaalainen jalkapalloilija, pelipaikaltaan hyökkääjä. Hän on pelannut Alankomaiden naisten maajoukkueessa toukokuun 2024 loppuun mennessä 105 maaottelua ja tehnyt niissä 34 maalia. Ensimmäisen maaottelunsa hän pelasi Etelä-Afrikkaa vastaan 4. kesäkuuta 2014. Hän voitti Euroopan-mestaruuden 2017. MM-kilpailuissa 2019 hän saavutti hopeaa ja teki voittomaalin alkulohko-ottelussa Kanadaa vastaan. Hän tuli MM- turnauksessa viidessä ottelussa vaihtopelaajana kentälle sekä pelasi avauskokoonpanossa välierässä ja loppuottelussa. EM-kilpailuissa 2022 hän pelasi joukkueensa kaikki neljä ottelua. Seuratasolla Beerensteyn edustaa italialaista Juventusta, jonka naisjoukkueen ensimmäinen alankomaalaispelaaja hänestä tuli kesällä 2022. Hän edusti kausina 2017–2022 saksalaista Bayern Müncheniä, johon hän siirtyi kotimaansa FC Twentestä. == Lähteet == Luokka:Alankomaalaiset jalkapalloilijat Luokka:Vuonna 1996 syntyneet Luokka:Elävät henkilöt
Mustalla merkitty valkea lintu

Mustalla merkitty valkea lintu () on Juri Iljenkon ohjaama neuvostoliittolainen draamaelokuva vuodelta 1971. Se perustuu ukrainalaiseen kansansatuun, jonka pohjalta käsikirjoituksen Iljenko teki yhdessä Ivan Mykolaitšukin kanssa. Elokuva voitti yhden kolmesta pääpalkinnosta Moskovan elokuvajuhlilla. Elokuva kertoo köyhän ja monilapsisen maanviljelijäperheen vaiheista pienessä Bukovinan kylässä vuosina 1939–1947. Sodan sytyttyä perheen esikoispoika Pjotr liittyy kommunistiseen puolueeseen ja ryhtyy neuvostoarmeijan upseeriksi. Pikkuveli Orest menee puolestaan mukaan kansalliskiihkoiseen ja fasistiseen rosvojoukkoon. Taistelussa veli joutuu veljeä vastaan, puna-armeija kukistaa fasistit ja rauha palaa myos Bukovinaan. Elokuvaa pidetään yhtenä ukrainalaisen elokuvan merkittävimmistä saavutuksista yhdessä Sergei Paradžanovin ja Oleksandr Dovženkon tuotannon ohella. Elokuva tuli Suomessa ensi-iltaan vuonna 1972 ja se sai 15 383 katsojaa. Suomen televisiokanavilla elokuva on esitetty viimeksi vuonna 1978., Esitystiedot. Viitattu 22.4.2018. Elokuva arvioitiin Ukrainan elokuvahistorian kahdeksanneksi parhaaksi teokseksi Dovženko-keskuksen vuonna 2021 julkaisemalla Ukrainan elokuvahistorian sata parasta elokuvaa -listalla. == Rooleissa == == Lähteet == Luokka:Vuoden 1971 neuvostoliittolaiset elokuvat Luokka:Neuvostoliittolaiset draamaelokuvat Luokka:Ukrainalaiset elokuvat
Jill Roord

Jill Roord (s. 22. huhtikuuta 1997) on alankomaalainen jalkapalloilija, pelipaikaltaan keskikenttäpelaaja. Hän on pelannut Alankomaiden naisten maajoukkueessa toukokuun 2024 loppuun mennessä 98 maaottelua ja tehnyt niissä 26 maalia. Ensimmäisen maaottelunsa hän pelasi Thaimaata vastaan 7. helmikuuta 2015. Hän voitti Euroopan-mestaruuden 2017. MM-kilpailuissa 2019 hän saavutti hopeaa ja teki ensimmäisessä alkulohko-ottelussa Uutta-Seelantia vastaan ottelun ainoan maalin. Hän tuli MM-turnauksessa vaihtopelaajana kentälle Alankomaiden kaikissa seitsemässä ottelussa. EM-kilpailuissa 2022 hän pelasi joukkueensa kaikki neljä ottelua ja teki maalin 1–1-tasapeliin päättyneessä alkulohko-ottelussa Ruotsia vastaan. Seuratasolla Roord on edustanut kaudesta 2021–2022 alkaen saksalaista Wolfsburgia. Vuoteen 2017 saakka hän edusti kotimaansa FC Twenteä, sen jälkeen kaksi kautta saksalaista Bayern Müncheniä ja sitten kaksi kautta englantilaista Arsenalia. == Lähteet == == Aiheesta muualla == Luokka:Alankomaalaiset jalkapalloilijat Luokka:Vuonna 1997 syntyneet Luokka:Elävät henkilöt
Kelly Zeeman

Kelly Zeeman (s. 19. marraskuuta 1993) on alankomaalainen jalkapalloilija, pelipaikaltaan keskikenttäpelaaja. Hän on pelannut Alankomaiden naisten maajoukkueessa 24 maaottelua. Ensimmäisen maaottelunsa hän pelasi Belgiaa vastaan 9. helmikuuta 2013. Hän voitti Euroopan-mestaruuden 2017. Seuratasolla Zeeman edustaa Ajaxia. == Lähteet == Luokka:Alankomaalaiset jalkapalloilijat Luokka:Vuonna 1993 syntyneet Luokka:Elävät henkilöt
Renate Jansen

Renate Jansen (s. 7. joulukuuta 1990) on alankomaalainen jalkapalloilija, pelipaikaltaan hyökkääjä. Hän on pelannut Alankomaiden naisten maajoukkueessa toukokuun 2024 loppuun mennessä 64 maaottelua ja tehnyt niissä viisi maalia. Ensimmäisen maaottelunsa hän pelasi Slovakiaa vastaan 1. huhtikuuta 2010. Hän voitti Euroopan-mestaruuden 2017. Hän saavutti MM-hopeaa 2019 mutta pääsi turnauksessa kentälle vain vaihtopelaajana yhden alkulohko-ottelun lopussa. EM-kilpailuissa 2022 hän kuului Alankomaiden joukkueeseen mutta ei päässyt kentälle. Seuratasolla Jansen edustaa FC Twenteä, jonne hän siirtyi ADO Den Haagista vuonna 2015. == Lähteet == Luokka:Alankomaalaiset jalkapalloilijat Luokka:Vuonna 1990 syntyneet Luokka:Elävät henkilöt
Marija Bulatović

Marija Bulatović (; s. 16. toukokuuta 1995) on montenegrolainen maastohiihtäjä. Hänen seuransa on Trebaljevo. Bulatović sijoittui Lahden MM- kilpailuissa 2017 vapaan hiihtotyylin sprintissä 92:nneksi. Vuoden 2018 talviolympialaisissa hän hiihti vapaan hiihtotyylin 10 kilometrillä 88:nneksi. == Lähteet == Luokka:Montenegrolaiset maastohiihtäjät Luokka:Vuonna 1995 syntyneet Luokka:Elävät henkilöt
Bogolan

thumb|Bogolan-kankaita Endén torilla. Bogolan () on malilainen puuvilla- ja villakankaiden värjäystekniikka. Värjäysmenetelmä on peräisin Beledougoun alueelta Bamakon pohjoispuolelta, josta se on levinnyt eri puolille Malia. Kankaat käsitellään ensin puiden lehdistä valmistetussa uutteessa, minkä jälkeen niiden annetaan kuivua auringossa. Toisessa vaiheessa kankaat maalataan rautapitoisella käyneellä mudalla käyttäen apuna pensseliä, keppiä tai sapluunaa. Käsittely toistetaan useita kertoja, minkä jälkeen muta ja lehtiuute pestään pois ja värjäämättömät kohdat valkaistaan. Langan ja kankaiden valmistaminen on perinteisesti miesten työtä, kun taas naiset hoitavat värjäämisen. Bogolan-kankailla on suuri kulttuurinen merkitys, ja niitä käytetään varsinkin erilaisissa juhlatilaisuuksissa. Halpojen tuontivaatteiden ja monimutkaisen tuotantoprosessin takia käsityöläisten asiakaskunta koostuu nykyään paljolti matkailijoista. Bogolan-aiheita hyödynnetään myös kansainvälisessä muotiteollisuudessa. Käsityönä värjätyistä tehdasvalmisteisista puuvillakankaista käytetään nimitystä bazin. ==Lähteet== Luokka:Malilainen kulttuuri Luokka:Tekstiilit Luokka:Värjäys
Shōma Uno

Shōma Uno (, s. 17. joulukuuta 1997 Nagoya, Japani) on japanilainen taitoluistelija, 2022 ja 2023 maailmanmestari, 2023 Grand Prix finaalin voittaja ja kolminkertainen olympiamitalisti. Hän voitti hopeaa vuoden 2018 talviolympialaisissa Pyeongchangissa pistein 306,90 ja pronssia vuoden 2022 talviolympialaisissa Pekingissä pistein 293.00 sekä auttoi Japanin vuoden 2022 talviolympialaisten joukkuehopealle luisteltuaan joukkuekilpailun lyhytohjelmassa toiseksi pistein 105,46. MM-kilpailuissa hän on saavuttanut kultaa (2022) ja hopeaa (2017, 2018) sekä sijoittunut seitsemänneksi vuonna 2016. Hän on viisinkertainen Japanin-mestari (2016–2019, 2022) ja vuoden 2019 neljän maanosan mestaruuskilpailuiden kultamitalisti. Junioritasolla hän on kauden 2014–2015 maailmanmestari ja Grand Prix -finaalin voittaja. Hän on myös vuoden 2012 nuorten olympialaisten hopeamitalisti. Unoa valmentaa sveitsiläinen olympiamitalisti ja maailmanmestari Stéphane Lambiel. == Huomautukset == == Lähteet == == Aiheesta muualla == Luokka:Japanilaiset taitoluistelijat Luokka:Japanilaiset olympiamitalistit Luokka:Vuonna 1997 syntyneet Luokka:Elävät henkilöt
Syysmaraton

Syysmaraton (Osenni marafon) on Georgi Danelijan ohjaama neuvostoliittolainen draamaelokuva vuodelta 1979. Sen on käsikirjoittanut Aleksandr Volodin, ja pääosia näyttelevät Oleg Basilašvili, Marina Nejolova ja Natalja Gundareva. Syysmaraton on kolmiodraama kiltistä filosofimiehestä, joka pettää rakastavaa vaimoaan toisen häneen rakastuneen naisen kanssa eikä osaa valita, vaan huomaa ettei aika riitä kaksoiselämään. ==Rooleissa== ==Vastaanotto== Syysmaraton sai Suomen teatterilevityksessä 137 katsojaa, millä se jäi vuoden 1979 katsojatilaston kolmanneksi viimeiseksi. ==Lähteet== Luokka:Neuvostoliittolaiset elokuvat Luokka:Vuoden 1979 elokuvat Luokka:Neuvostoliitossa tapahtuvat elokuvat
Ximena Armas

Marta Ximena Armas Fernández (29. heinäkuuta 1946 Santiago de Chile) on chileläinen taidemaalari. Armas kouluttautui kuvataiteilijaksi Chilessä Escuela des Bellas artesissa, ja jatkoi opintojaan Chilen katolisessa yliopistossa (Universidad Católica de Chile). Vuonna 1971 hän muutti Ranskaan, missä hän opiskeli École nationale supérieure des arts décoratifsissa ja École nationale supérieure des Beaux-Artsissa. Hän asuu Pariisissa ja on naimisissa ranskalaisen taidemaalarin Henri Richelet'n kanssa. Armasin ensimmäinen näyttely pidettiin vuonna 1969 Chilessä. Armasin töissä on aina salaisuuksia. Hahmot ovat varjoja tai ne ovat varjoja ja silhuetteja. == Viitteet == == Aiheesta muualla == * Ximena Armasin kotisivu Luokka: Chileläiset taidemaalarit Luokka: Vuonna 1946 syntyneet Luokka:Elävät henkilöt
Bhutanin sota

Bhutanin sota, tunnetaan myös nimellä Duar-sota, käytiin brittiläisen Intian ja Bhutanin välillä vuosina 1864–1865. ==Sota== Iso-Britannia julisti sodan Bhutanille marraskuussa 1864. Bhutanilla ei ollut varsinaista armeijaa, joten sen joukot koostuivat dzong-vartijoista, jotka olivat aseistettu lunttulukoilla, jousilla, nuolilla, miekoilla, puukoilla ja katapulteilla. Jotkut näistä dzong-vartijoista, jotka kantoivat kilpiä ja olivat pukeutuneet rengaspanssareihin, onnistuivat lyömään hyvinvarustettuja brittijoukkoja. Bhutanin sota kesti vain viisi kuukautta. Huolimatta Bhutanin voittamista taisteluista, päättyi sota Bhutanin häviöön. Sinchulan sopimuksessa Bhutan joutui luovuttamaan alueita Assamista, Bengalista ja Dewangirista. Sinchulan sopimus kesti vuoteen 1910 asti, jolloin osapuolet tekivät Punakhan sopimuksen, joka kesti vuoteen 1947 asti. Luokka:Bhutanin historia Luokka:1800-luvun sodat
Celia Castro

Celia Castro (1860 Valparaiso – 19. kesäkuuta 1930 Valparaiso) oli chileläinen taidemaalari. Tyyliltään hän edusti realismia. Castron töitä oli ensimmäisen kerran esillä hänen kotimaassaan vuonna 1884. Hänen uransa oli alkanut kun hän oli näyttänyt töitään taiteilija Manuel Antonio Carolle, joka oli tämän jälkeen suositellut hänelle opintoja maan taideakatemiassa. http://www.girlartistsonly.tumblr.com/post/147165559068/artist-celia- castro-1860-1930-chilean-realist Castro matkusti Pariisiin saamaan vaikutteita vuonna 1889. Hän oli ensimmäinen chileläinen nainen, jolle Chilen valtio myönsi taiteilija- avustuksen, ja oli myös maansa ensimmäinen naispuolinen ammattitaiteilija. Hän oli tienraivaaja maansa muille naistaiteilijoille kuten Rebeca Matte Bellolle. http://www.portaldearte.cl/autores/castro_celia1.htm == Lähteet == Luokka:Chileläiset taidemaalarit Luokka:Vuonna 1860 syntyneet Luokka:Vuonna 1930 kuolleet
Ja ilta oli rauhaisa

Ja ilta oli rauhaisa ( - A zori zdes tihije...) on Stanislav Rostotskin ohjaama neuvostoliittolainen sotaelokuva vuodelta 1972. Ohjaaja laati käsikirjoituksen yhdessä Boris Vasiljevin kanssa, jonka samannimiseen romaaniin tarina perustuu. Elokuva kertoo miesvääpelin johtamasta, pelkistä naissotilaista koostuvasta ilmatorjuntakomppaniassa toisessa maailmansodassa Karjalassa. Se oli ehdolla parhaan vieraskielisen elokuvan Oscar-palkinnon saajaksi vuonna 1972. ==Rooleissa== ==Tuotanto== Elokuva on osin värillinen ja osin mustavalkoinen. Se kuvattiin pääosin Karjalan Ruskealassa. ==Vastaanotto== Helsingin Sanomien Rauno Harju kehuu elokuvaa sen tv-esityksen alla 1975 siitä, ettei neuvostoliittolaisille sotaelokuville tyypillinen isänmaallisuus ole siinä liian paatoksellista. Värillisiä, romanttisia takaumia naisten taustoihin muuten mustavalkoisessa elokuvassa hän pitää teennäisinä ja epäonnistuneina. Suomessa elokuva sai ensi-iltansa itsenäisyyspäivänä 6. joulukuuta 1973. Se keräsi 2 581 teatterikatsojaa. ==Uusintaversiot== Renat Davletjarov ohjasi tarinasta uusintaversion vuonna 2015. Tarinasta on tehty elokuvasovitus myös Intiassa (Peranmai, 2009) sekä tv-sarja Kiinassa. Youtube ==Lähteet== Luokka:Neuvostoliittolaiset sotaelokuvat Luokka:Vuoden 1972 neuvostoliittolaiset elokuvat Luokka:Neuvostoliitossa tapahtuvat elokuvat
Luistinrata

thumb|Jääpallon peluuta Hänninhaudan luistinradalla Mikkelissä Luistinrata on luisteluun tarkoitettu ulkotilassa sijaitseva avoin jääalue, joka voidaan perustaa joko luonnonjäälle tai tekojäälle. Ratoja on vaihtelevan kokoisia ja ne voi olla tarkoitettu virkistys- tai urheilukäyttöön. Luistinrata voidaan varustaa kaukalolla ja sillä voidaan harjoittaa erilaisia jääurheilulajeja, kuten jääkiekkoa, jääpalloa, taitoluistelua, pikaluistelua tai järjestää esimerkiksi yleisöluistelua tai erilaisia tapahtumia. Myös retki- ja matkaluistelua varten toteutetaan ratoja luonnonjäille. Luonnonjäällä oleva luistinrata sijaitsee tavallisesti joen, järven tai meren jäällä paikassa, jossa jää on riittävän vahvaa kantaakseen luistelijan painon. Urheilukentälle luistinrata toteutetaan yksinkertaisimmin laskemalla vettä pakkassäällä kentän pintaan ja tasaamalla muodostuvan jään pinta. Lämpimämmissä olosuhteissa voidaan käyttää tekojäärataa, jossa jäädyttämiseen käytetään kentän pinnan alla kulkevia jäähdytysputkia tai jopa käyttää kokonaan keinotekoista pinnoitetta. Luistinradan pinta pidetään tasaisena jäänhoitokoneen avulla. Yleiseen käyttöön tarkoitetut luistinradat voivat olla maksuttomia, kuten esimerkiksi Suomessa kuntien ylläpitämät radat, tai maksullisia. Rakennusta, jonka sisälle on sijoitettu tekojäärata, kutsutaan jäähalliksi. Ennen jäähallien yleistymistä luistinradat olivat useammin erilaisten kilpailujen tapahtumapaikkana. Suomen ensimmäinen tekojäärata on vuonna 1956 rakennettu Koulukadun kenttäKimmo Leinonen: Koulukadun sankarit - Tampereen jääkiekkoilun historia 1928–1965. Apali, 2014.. ==Lähteet== *
Bélédougou

Bélédougou on historiallinen ja luonnonalue Mandinguen ylängöllä Malissa. Bamakon pohjoispuolella sijaitseva Bélédougou käsittää Koulikoron alueen Kolokanin piirin sekä osan Katin, Koulikoron ja Naran piireistä ja Bamakon piirikunnasta. Se kuuluu Sudanin ilmastovyöhykkeeseen. Kasvillisuus on puu- ja metsäsavannia. Tärkein vesistö on Baouléjoki. Historiallisesti Bélédougou oli pienten bambaravaltioiden löyhä yhteenliittymä. Siitä tuli Ranskan protektoraatti vuonna 1883. ==Lähteet== Luokka:Malin maantiede
Anki Lidén

Anna Catarina Lidén eli Anki Lidén (s. 5. huhtikuuta 1947 Mölltorp, Skaraborgin lääni, Ruotsi) on ruotsalainen näyttelijä.Anki Lidén. Svenks Filmdatabas, viitattu 22.4.2018 ==Elämäkerta== Lidén kävi Malmön teatterikorkeakoulun 1968–1971. Hän on näytellyt televisioteatterissa, radioteatterissa ja Uppsalan kaupunginteatterissa. Hän näytteli Dramatenissa 2007 Helgonlegenderissä.Anki Lidén , viitattu 22.4.2018 Lidén sai Guldbaggen parhaasta naissivuroolista elokuvasta Kattona tähtitaivas 2010. Lidénillä on Tommy Körbergin kanssa poika Anton Körberg. Lidén on ollut vuodesta 1988 naimisissa Klas Berglingin kanssa, ja heidän yhteinen poikansa oli Tim Bergling, musiikkituottajana tunnettu Avicii.Avicii syntyi julkkisperheeseen Iltalehti, viitattu 22.4.2018 == Filmografia== * Polare, 1976 * Vauvakuume, 1979 * Lämna mej inte ensam, 1980 * Mies josta tuli miljonääri, 1980 * Tyttö riesana, 1982 * Fonziegänget, 1982 * Mot härliga tider, 1983 * Elämäni koirana, 1985 * Out on a Limb, 1986 * Allrakäraste syster, 1988 * Friends, 1988 * Ingen kan älska som vi, 1988 * The New Adventures of Pippi Longstocking, 1988 * Den vite riddaren, 1994 * Vinterviken, 1996 * Vänner – fiender, 1996 * Svenska hjältar, 1997 * Födelsedagen, 2000 * Martin Beck – viimeinen todistaja, 2002 * Familjen, 2002 * Skenäktenskap, 2002 * Taivaanranta, 2002 * Ett pinnhål ner, 2004 * Innan frosten, 2005 * Pretty Nasty, 2006 * Viides nainen, 2002 * Irene Huss – Tatuerad torso, 2007 * Glasdjävulen, 2008 * Guldkalven, 2008 * Irene Huss – Den krossade tanghästen, 2008 * Irene Huss – Eldsdansen, 2008 * Irene Huss – nattrond, 2008 * Irene Huss – nattrond, 2008 * Janna & Liv, 2008 * Vallanvaihto, 2008 * A Rational Solution, 2009 * Kattona tähtitaivas, 2009 * Oskar, Oskar, 2009 * Murha Sandhamnissa: I de lugnaste vatten, 2010 * Irene Huss – den som vakar i mörkret, 2011 * Irene Huss – Det lömska nätet, 2011 * Irene Huss – Pienikasvoinen mies, 2011 * Irene Huss – I skydd av skuggorna, 2011 * Irene Huss – Jagat vittne, 2011 * Irene Huss – tystnadens cirkel, 2011 * Stockholm East, 2011 * Camilla Läckberg: Kuolema saapuu Fjällbackaan, 2012 * Life, Lust & Longing, 2012 * Murha Sandhamnissa – den innersta kretsen, 2012 * Bäst före, 2013 * Love and Lemons, 2013 * Murha Sandhamnissa – i grunden utan skuld, 2013 * Hot Nasty Teen, 2014 * Murha Sandhamnissa – i natt är du död, 2014 * Murha Sandhamnissa – i stundens hetta, 2015 * Room 213, 2017 * God Is Silent, 2018 == Lähteet == Luokka:Vuonna 1947 syntyneet Luokka:Ruotsalaiset näyttelijät Luokka:Elävät henkilöt Luokka:Parhaan naissivuosan Guldbagge-palkinnon saajat
HC Vipers

HC Vipers Tallinn on virolainen jääkiekkoseura Tallinnasta. Seura on kilpaillut jaksoittain Viron jääkiekon ylimmällä sarjatasolla Meistriliigassa. HC Vipersin perustaja ja omistaja on Dmitri Kisselevitš. Vipers on pääasiassa nuorten seura, ja silloin kun sillä on ollut tarpeeksi paljon tarpeeksi hyviä nuoria pelaajia, se on saanut koottua joukkueen miesten sarjaan Meistriliigaan. Vipersin toiminnan pääpaino on ollut kuitenkin aina nuorisotoiminnassa, mutta se tavoittelee pysyvää joukkuetta pääsarjaankin. pienoiskuva|350x350px|HC Vipersin kotihalli, Tondiraban jäähalli == Historia == === 2010-luvulla === Kaudella 2017–2018 joukkue sijoittui runkosarjassa viimeiseksi, eli neljänneksi. Puolivälierissä se hävisi HC Vikingille otteluvoitoin 2–1 ja päätyi pronssiotteluun, jossa se voitti Narva PSK:n maalein 5–6. Joukkueella on pronssimitali myös kaudelta 2001–2002. Kaudella 2016–2017 se ei ottanut osaa Meistriliigaan, kuten ei myöskään kausilla 2018–2019 ja 2019–2020. === 2020-luvulla === Kaudella 2020–2021 joukkue oli ainut sarjan viidestä joukkueesta, joka jäi pudotuspelien ulkopuolelle 16 ottelua käsittäneen runkosarjan jälkeen. Kausilla 2021–2022, 2022–2023 ja 2023–2024 HC Vipers ei osallistunut Meistriliigaan. Kaudella 2024–2025 joukkue on jälleen mukana. == Lähteet == ===Viitteet=== == Aiheesta muualla == * https://www.hcvipers.ee/ Luokka:Virolaiset jääkiekkoseurat Luokka:Tallinnan urheilu
Ronald Reaganin kansallinen lentoasema

Ronald Reaganin kansallinen lentoasema on lentoasema Arlingtonin piirikunnassa Virginian osavaltiossa Yhdysvalloissa. Lentoaseman kautta kulki noin 24 miljoonaa matkustajaa vuonna 2017. Lentoasema sijaitsee noin kymmenen kilometriä etelään Washingtonin keskustasta. == Liikenne == Washingtonin metron keltainen ja sininen linja kulkevat B- ja C-terminaalien yhteydessä olevan metroaseman kautta. ==Katso myös== *Dullesin kansainvälinen lentoasema ==Lähteet== == Aiheesta muualla == * Luokka:Arlingtonin piirikunnan rakennukset ja rakennelmat Luokka:National Register of Historic Places -kohteet Virginiassa Luokka:Virginian lentoasemat Luokka:Washington (DC)
Katzrin

Katzrin () on kaupunki Israelin miehittämän Golanin kukkuloiden alueella. Nykyinen kaupunki on perustettu vuonna 1977 Israelin päättäessä siirtokuntien perustamisesta Syyrialta vallatuille Golanin kukkuloille. Vuoden 2019 lopussa Katzrinin asukasluku oli 7 297. ==Historia== Nykyisen Katzrinin alueelle rakennettiin asutusta hellenistisellä kaudella ja se kasvoi huomattavasti Rooman valtakunnan ja Bysantin valtakunnan aikana. Katzrin mainitaan historiallisissa juutalaisissa lähteissä ja Katzrinista löydetyt rauniot yhdistettiin lähteiden Katzriniin 1800-luvulla. Katzrin arkeologisiin löytöihin kuuluvat esimerkiksi kolikkokätköt. Yhteen 300-luvulla tehtyyn kätköön kuului 9 000 kolikkoa. Kätköjen tekeminen liittyi kolikkojen arvon inflaatioon ja ne toimivat mahdollisesti hyvän onnen tuojina. Vuonna 1967 löydettiin myös Katzrinin vanhan synagogan rauniot. Synagoga rakennettiin 300- tai 400-luvulla ja sitä laajennettiin huomattavasti 500-luvulla. Synagogaa käytettiin vielä alueen muslimivalloituksen jälkeen, mutta se tuhoutui ilmeisesti myös muun kylän tuhonneessa maanjäristyksessä vuonna 749. Katzrin taantui, kunnes se hylättiin lopullisesti mamelukkien valtakaudella 1200–1300-luvulla. Nykyinen Katzrin perustettiin vuonna 1977 Israelin päätettyä perustaa siirtokuntia Syyriaan kuuluvalle, mutta Israelin miehittämälle Golanin kukkuloille. Alue oli vallattu kuuden päivän sodan aikana vuonna 1967. Oma kuntansa Katzrinista tuli vuonna 1979. Uuden siirtokunnan tarkoituksena oli luoda kaupunkikeskus, josta tarjottaisiin palveluja alueen maaseutuyhteisöille ja sotilastukikohdille. Katzrin rakennettiin noin 20 000:n asukkaan tarpeita ajatellen, mutta kaupunki on kasvanut hitaasti ja sen asukasluku on jäänyt reilusti alle alkuperäisen suunnitelman. ==Talous== Katzrinissa sijaitsee Golan Heights Winery -viinitila ja Eden-mineraalivesipullottamo. Katzrinia onkin markkinoitu viinin ja veden kaupunkina. Kaupungin muuhun teollisuuteen lukeutuu esimerkiksi elektroniikka- ja muoviteollisuutta. ==Väestö== Katzrinin asukasluku vuoden 2019 lopussa oli 7 297. Vuonna 2002 sen asukasluku oli 6 280\. Monet kaupungin asukkaista ovat muuttajia entisen Neuvostoliiton alueelta. == Nähtävyyksiä == Katzrinissa sijaitsee Golanin arkeologinen museo. Museossa on esillä alueelta tehtyjä arkeologisia löytöjä sekä audiovisuaalinen esitys Golanin kukkuloilla sijainneesta Gamlan juutalaiskaupungista, jonka asukkaat taistelivat roomalaisia vastaan Gamlan piirityksessä ensimmäisellä vuosisadalla. == Lähteet == == Aiheesta muualla == Luokka:Israelin kaupungit Luokka:Israelin siirtokunnat Luokka:Golanin kukkulat
Rasmus Holma

Rasmus Holma (s. 13. syyskuuta 1992 Kaarina) on suomalainen jalkapalloilija, joka edustaa Ykkösessä pelaavaa Turun Palloseuraa. Hän on pelipaikaltaan puolustaja. Holma on pelannut TPS:ssä kaudesta 2015 alkaenRasmus Holma jatkaa TPS:ssa ensi kauden ja hänen nykyinen sopimuksensa on voimassa kauden 2022 loppuun saakka. Hän on pelannut Veikkausliigassa 42 ottelua ja tehnyt niissä kolme maalia, jotka kaikki kaudella 2020. Liigakarsinnassa hän on pelannut seitsemän ottelua ja Ykkösessä ennen kauden 2021 alkua 76 ottelua, joissa hän on tehnyt viisi maalia. == Lähteet == == Aiheesta muualla == Luokka:Suomalaiset jalkapalloilijat Luokka:Vuonna 1992 syntyneet Luokka:Elävät henkilöt
Laurene Powell Jobs

Laurene Powell Jobs (s. ) on yhdysvaltalainen sijoittaja, miljardööriperijätär ja hyväntekijä. Hän on Applen perustajiin kuuluneen Steve Jobsin (1955–2011) leski ja peri puolisonsa kuoltua huomattavan määrän Walt Disneyn (4 prosenttia yhtiöstä) ja Applen osakkeita (alle 1 % osuus yhtiöstä). Maaliskuussa 2018 yhdysvaltalainen talousjulkaisu Forbes arvioi hänen ja hänen perheensä yhteiseksi varallisuudeksi 18,8 miljardia dollaria. Powell Jobs on perustanut ja johtaa hallituksen puheenjohtajana Emerson Collectivea, joka pyrkii yhtäältä sosiaalisen muutoksen edistämiseen yrittäjyyden kautta ja toisaalta tukee apua tarvitsevia opiskelijoita. Hän on tehnyt monia sijoituksia. Hän on perustanut esimerkiksi luontaisia elintarvikkeita valmistavan Terraveran ja käynnistänyt College Track -ohjelman, joka auttaa epäedullisissa oloissa eläviä opiskelijoita valmistautumaan ja valmistumaan college-opinnoistaan. Hän on sitoutunut tukemaan 100 miljoonalla dollarilla Yhdysvaltain kansallista, nimellä "XQ: The Super School Project" kulkevaa kouluopetuksen uudistamisohjelmaa. Hänen on raportoitu lahjoittaneen eri hyväntekeväisyyskohteisiin nimettömästi jopa 526 miljoonaa dollaria vuoden 2016 aikana. Paljolti laajojen sosiaalisten hankkeittensa ja miittavan hyväntekeväisyystoimintansa vuoksi talousjulkaisu Forbes luokitteli hänet vuoden 2017 maailman vaikutusvaltaisimpien naisten listallaan sijalle 14. Hän on vuonna 2017 ostanut enemmistöosuuden The Atlantic -aikakauslehdestä. Bloombergin mukaan hän on myös vuonna 2017 sopinut ostavansa 20 prosentin osuuden NBA-seura Washington Wizardsin taustayhtiöstä (Monumental Sports & Entertainment). Powell Jobs on suorittanut alemman korkeakoulututkinnon (B.Sc./B.A.) Pennsylvanian yliopistossa (Wharton School). Tämän jälkeen hän työskenteli kolme vuotta Goldman Sachs -pankkikonsernissa. Hän suoritti MBA- tutkinnon Stanfordin yliopistossa ja tapasi opiskeluaikanaan Steve Jobsin, kun tämä tuli pitämään vierailuluentoa Stanfordiin lokakuussa 1989. He menivät naimisiin kaksi vuotta myöhemmin keväällä 1991, ja he saivat on kolme lasta, jotka syntyivät vuosina 1991, 1995 ja 1998. ==Lähteet== Luokka:Yhdysvaltalaiset yritysjohtajat Luokka:Yhdysvaltalaiset miljardöörit Luokka:Vuonna 1963 syntyneet Luokka:Elävät henkilöt Luokka:Yhdysvaltalaiset hyväntekeväisyyden harjoittajat
Hal Greer

Harold Everett ”Hal” Greer (26. kesäkuuta 1936 Huntington, Länsi-Virginia – 14. huhtikuuta 2018 Arizona) oli yhdysvaltalainen koripalloilija. Koko ammattilaisuransa Syracuse Nationalsissa / Philadelphia 76ersissä pelannut Greer kuului NBA:n pelaajien parhaimmistoon koko 1960-luvun ajan: hän muun muassa pelasi kymmenessä peräkkäisessä tähdistöottelussa ja valittiin seitsemästi peräkkäin sarjan kakkostähdistöviisikkoon. Vuonna 1967 NBA:n mestaruuden voittanut Greer on 76ersin historian eniten pisteitä tehnyt pelaaja, ja joukkue on jäädyttänyt hänen pelinumeronsa. Hänet on myös nimetty Basketball Hall of Fameen. == Elämä ja ura == Greer pelasi vuodet 1955–1958 Marshall Universityn joukkueessa. Syracuse Nationals varasi Greerin NBA:han 13. vuorolla vuoden 1958 varaustilaisuudessa. Greer edusti Nationalsia, joka vaihtoi kaupunkia ja tunnettiin jatkossa Philadelphia 76ersinä, koko vuodet 1958–1973 kestäneen ammattilaisuransa ajan. Greeristä muodostui seuralegenda, joka on 76ersissä historian eniten pisteitä tehnyt pelaaja. Greer pelasi kymmenessä peräkkäisessä NBA:n tähdistöottelussa vuosina 1961–1970 ja valittiin vuoden 1968 ottelun arvokkaimmaksi pelaajaksi. NBA:n kakkostähdistöjoukkueeseen hänet nimettiin seitsemästi peräkkäin vuosina 1963–1969. Greer voitti NBA:n mestaruuden kerran, vuonna 1967.Basketball- Reference.com Vuonna 1982 Greer nimettiin Basketball Hall of Fameen, ja vuonna 1976 76ers jäädytti hänen pelinumeronsa (15). Greer kuoli lyhyen sairastelun jälkeen Arizonassa 81-vuotiaana 14. huhtikuuta 2018.http://www.latimes.com/sports/nba/la-sp-hal-greer- obit-20180416-story.htmlhttps://www.usatoday.com/story/sports/nba/2018/04/16/hall- famer-philadelphia-76-ers-legend-hal-greer-dies-81/519969002/ Greer tunnettiin erittäin harvinaislaatuisesta vapaaheittotekniikastaan: hän heitti vapaaheittonsa hyppyheitolla.https://www.wvgazettemail.com/sports/marshall_university/marshall- basketball-legend-hal-greer-dies- at/article_bc6b90c9-6762-5c9b-9cf5-74bc726b44ed.html == Katso myös == * NBA:n 50 merkittävintä pelaajaa == Lähteet == * Hal Greer Stats Basketball- Reference.com * Profiili Basketball Hall of Fame === Viitteet === == Aiheesta muualla == Luokka:Yhdysvaltalaiset koripalloilijat Luokka:Vuonna 1936 syntyneet Luokka:Vuonna 2018 kuolleet
Assi el Helani

Mohammed el Helani, tunnetaan muun muassa nimillä Assi al Hillanihttps://www.last.fm/music/Assi+Al+Hillani/+wiki tai Assi El Helanihttps://www.last.fm/music/Assi+Al+Helani, () (s. 28. marraskuuta 1970) on libanonilainen laulaja. El Helanin musiikillinen ura alkoi kun hän pääsi 17-vuotiaana nuorille taiteilijoille suunnattuun Studio Al Fan -kykyohjelmaan mukaan. Hän on julkaissut yli kymmenen albumia, ja hänen suosituimpiin kuuluvat Wani Mareq Mareet, Amshi Lihali, Mali Saber, Ahebbak Gedan, Ahla Al Oyoun, Shoag El Sahara, Azabounii, Bel Arabi, Saalouni, Ya Memah ja Kayed Ozzalak. Koska arabian kielen translitterointi vaihtelee, esiintyy nimestä useita variaatioita eri kulttuureissa, kuten esimerkiksi Assy tai Assi Al Halani, Al Hallani, Al Hellani, Al Hillani tai El Hilani. https://fr.wikipedia.org/wiki/Assi_Al_Hillani == Lähteet == Luokka:Libanonilaiset laulajat Luokka:Elävät henkilöt Luokka:Vuonna 1970 syntyneet
Onni Valakari

Onni Valakari (s. 18. elokuuta 1999 Motherwell) on suomalainen jalkapalloilija, joka edustaa MLS-seura San Diego FC:tä, lainalla Kyproksen liigan Pafosista. Valakari on pelipaikaltaan keskikenttäpelaaja. Viitattu 23.4.2018. == Ura == === Seurajoukkueet === Valakarin kasvattajaseura on Käpylän Pallo, jonka lisäksi hän on juniorina edustanut Seinäjoen Jalkapallokerhoa. Sen edustusjoukkuetta valmensi tuolloin Valakarin isä Simo Valakari. Vuonna 2015 Valakari esiintyi kahdesti myös Kakkosta pelanneessa seuran reservijoukkueessa SJK Akatemiassa. Keväällä 2017 hän siirtyi Ykkösessä pelanneeseen Turun Palloseuraan. Valakari teki liigadebyyttinsä vuotta myöhemmin TPS:n noustua Veikkausliigaan ja siirtyi elokuussa 2018 isänsä valmentamaan norjalaiseen Tromssaan. Tammikuussa 2020 Valakari teki sopimuksen Kyproksen pääsarjassa pelaavan Pafos FC:n kanssa. Marraskuussa 2022 hänen sopimustaan jatkettiin kesään 2026 asti. Elokuussa 2024 Valakari siirtyi vuoden loppuun asti ulottuvalla lainasopimuksella Ruotsin Allsvenskaniin AIK:n joukkueeseen. Kaudeksi 2025 Valakari siirtyi lainalle MLS-liigan laajennusjoukkue San Diego FC:hen. === Maajoukkue === Valakari on edustanut Suomen U18-, U19- ja U21-maajoukkueita. Vuonna 2019 hänet valittiin vuoden U21-pelaajaksi. U21-maajoukkueen valmentaja Juha Malinen on pitänyt Valakarin vahvuuksina muun muassa sopeutuvaisuutta, syöttötaitoa sekä sulavaa kääntymistä pallon kanssa. Valakari debytoi A-maajoukkueessa 11. marraskuuta 2020 Ranskaa vastaan pelatussa harjoitusottelussa. Hän teki Suomen toisen maalin 2–0-voittoon päättyneessä ottelussa. Valakari valittiin myös Suomen joukkueeseen vuoden 2021 EM-kisoihin. == Yksityiselämä == Onni Valakari syntyi Skotlannissa, jossa hänen isänsä Simo Valakari pelasi Motherwellin joukkueessa. Valakarin veli on maalivahtina pelaava Paavo Valakari. == Lähteet == == Aiheesta muualla == Luokka:Suomalaiset jalkapalloilijat Luokka:Vuonna 1999 syntyneet Luokka:Elävät henkilöt
USS Brooklyn

USS Brooklyn voi tarkoittaa seuraavia Yhdysvaltain laivaston aluksia: *USS Brooklyn (1858), puurunkoinen potkurisluuppi *USS Brooklyn (ACR-3), panssariristeilijä *USS Brooklyn (CL-40), Brooklyn-luokan kevyt risteilijä
Pääkaupunkiseudun Omaishoitajat ja Läheiset

Pääkaupunkiseudun omaishoitajat ry on 28. huhtikuuta 1998 perustettu omaishoitajien tuki- ja edunvalvontajärjestö. Se neuvoo omaistaan hoitavia, kehittää omaishoidon tukitoimia ja järjestää vertaistoimintaa Helsingissä ja Vantaalla. ==Lähteet== Pääkaupunkiseudun omaishoitajat ry Luokka:Suomalaiset sosiaali- ja terveysjärjestöt
Kelly Rohrbach

Kelly Rohrbach (s. 21. tammikuuta 1990 New York) on yhdysvaltalainen malli ja näyttelijä. Hänet tunnetaan muun muassa viikkolehti Sports Illustratedin mallina ja C. J. Parkerin roolista elokuvassa Baywatch. == Nuoruus == Rohrbach syntyi New Yorkissa ja kasvoi Greenwichin kaupungissa Fairfieldin piirikunnassa. Rohrbach pelasi golfia ja pääsi urheilijoille suunnatun apurahan avulla opiskelemaan Georgetownin yliopistoon. Sieltä hän valmistui vuonna 2012, jonka jälkeen Rohrbach jatkoi opintoja London Academy of Music and Dramatic Art -draamakoulussa. == Ura == Koulujen jälkeen Rohrbach on esiintynyt pienissä rooleissa muun muassa televisiosarjoissa Miehen puolikkaat, The New Normal, Rizzoli & Isles, Broad City ja Rush. Parin Hollywood-vuoden jälkeen Rohrbach alkoi tehdä myös mallin töitä. Hän esiintyi Gapin mainoksissa vuonna 2014. Vuonna 2015 hän toimi vaatemallina Old Navylle ja uimapukumallina Sports Illustratedille. Vuonna 2015 Sports Illustrated antoi Rohrbachille "Rookie of the Year" -nimikkeen. Vuonna 2017 Rohrbach näytteli C. J. Parkeria elokuvassa Baywatch, joka perustuu vuosina 1989–2001 esitettyyn samannimiseen televisiosarjaan. == Filmografia == Elokuvat Vuosi Suomenkielinen nimi Alkuperäinen nimi Rooli Huom. 2012 Wilt Wilt Beatrice 2015 My Last Film My Last Film Ashley lyhytelokuva 2016 Café Society Café Society kreditoimaton 2017 Baywatch Baywatch C. J. Parker 2019 A Rainy Day in New York A Rainy Day in New York Televisiosarjat Vuosi Suomenkielinen nimi Alkuperäinen nimi Rooli Huom. 2013 The New Normal The New Normal Amber 1 jakso Miehen puolikkaat Two and a Half Men Amber 1 jakso 2013–14 Rizzoli & Isles Rizzoli & Isles Charlotte "Charlie" Hansen 2 jaksoa 2013–15 The PET Squad Files The PET Squad Files Jayne Duncan päärooli 2014 Rush Rush 1 jakso Love is Relative Love is Relative Emily televisioelokuva 2015 Deadbeat Deadbeat Beth 1 jakso 2016 Broad City Broad City Alice Ackerman 1 jakso 2017 Angie Tribeca Angie Tribeca Laura Ashley 1 jakso 2019 Yellowstone Yellowstone Cassidy Reid 4 jaksoa == Lähteet == == Aiheesta muualla == * * Kelly Rohrbach Guhoyas.comissa * Kelly Rohrbach Models.comissa * Kelly Rohrbach SI Swimsuitissa Luokka:Yhdysvaltalaiset näyttelijät Luokka:Vuonna 1990 syntyneet Luokka:Elävät henkilöt
Audrey Esparza

Audrey Esparza (s. 4. maaliskuuta 1986 Laredo, Texas) on yhdysvaltalainen näyttelijä. Hänet tunnetaan Tasha Zapatan roolista televisiosarjassa Blindspot. == Nuoruus == Esparza syntyi Laredon kaupungissa Texasissa. 18 -vuotiaana hän muutti New Yorkiin ja siirtyi opiskelemaan teatteria New Yorkin yliopistossa. == Ura == Ensimmäisen roolin näyttelijänä Esparza teki vuonna 2011 suoraan televisioon julkaistussa komediaelokuvassa Family Practice. Hän on tehnyt pieniä rooleja muun muassa televisiosarjoissa Americans, Pahan jäljillä, Blue Bloods, Kultapoika ja Rouva Ministeri. Vuonna 2015 Esparza valittiin päärooliin rikosdraamasarjaan Blindspot. == Lähteet == == Aiheesta muualla == * Luokka:Vuonna 1986 syntyneet Luokka:Elävät henkilöt Luokka:Yhdysvaltalaiset televisionäyttelijät
Napoléon Coste

Napoléon Coste (28. kesäkuuta 1806 Amondans – 17. helmikuuta 1883 Pariisi) oli ranskalainen säveltäjä ja kitaristi. Hän oppi kitaransoiton tekniikkaa äidiltään, opiskeli sittemmin Fernando Sorin johdolla ja muutti Pariisiin vuonna 1830. Samana vuonna ilmestyivät hänen ensimmäiset sävellyksensä. Coste oli yksi harvoista säveltäjistä, jotka keskittyivät kitaraan yleisen mielenkiinnon sitä kohtaan ollessa 1830-luvulta alkaen lähes sammunutta.AllMusic.com: Napoléon Coste Coste muodosti opettajansa ja ystävänsä Fernando Sorin kanssa duon. Miesten sävellystyylit muistuttivat toisiaan, vaikkakin Coste hyödynsi romanttisempia harmonioita kuin Sor. Coste sävelsi paitsi kitaralle, myös oboelle, jota teoksissa yleensä säestetään kitaralla. == Lähteet == Luokka:Ranskalaiset säveltäjät Luokka:Ranskalaiset kitaristit Luokka:Vuonna 1806 syntyneet Luokka:Vuonna 1883 kuolleet
Frédéric Zigante

Frédéric Zigante (s. 1961) on ranskalainen kitaristi. Hän valmistui Milanon Giuseppe Verdi -konservatoriosta. Hänen opettajiaan olivat Ruggero Chiesa, Alirio Díaz ja Alexandre Lagoya. Perinteisen ohjelmiston esittämisen ohella Zigante on kantaesittänyt monia teoksia, joihin kuuluvat Alexandre Tansmanin Concertino ja Franco Donatonin Marches II. Zigante on pitänyt resitaaleja Italiassa, Britanniassa, Saksassa, Unkarissa, Kreikassa, Ranskassa, Sveitsissä, Alankomaissa, Japanissa, Espanjassa, Kiinassa, Puolassa ja Singaporessa. Hänen levytystensä joukossa ovat tulkinnat kaikista Heitor Villa-Lobosin soolokitarasävellyksistä.Bach-Cantatas.com: Frédéric Zigante == Lähteet == Luokka:Ranskalaiset kitaristit Luokka:Vuonna 1961 syntyneet Luokka:Elävät henkilöt
Cœur de pirate

Béatrice Martin, joka tunnetaan taiteilijanimeltään Cœur de pirate (ranskaa, ) (s. 22. syyskuuta 1989), on kanadalainen laulaja-lauluntekijä ja pianisti. Hän laulaa pääosin ranskaksi. Quebecissä syntynyt Martin aloitti pianonsoiton kolmevuotiaana. Hän meni Conservatoire de musique du Québec à Montréal -kouluun yhdeksänvuotiaana ja opiskeli siellä viisi vuotta. Martin oli 15-vuotiaana post-hardcore-yhtyeen December Strikes Firstin kosketinsoittajana. Hän oli myös lyhyen aikaa Bonjour Brumaire -yhtyeen kosketinsoittajana. Cœur de pirate julkaisi eponyymin esikoisalbuminsa Cœur de pirate 16. syyskuuta 2008. ==Diskografia== ===Studioalbumit=== * Cœur de pirate (2008) * Blonde (2011) * Trauma (2014) * Child of Light (2014, videopelin Child of Light ääniraita) * Roses (2015) * En cas de tempête, ce jardin sera fermé (2018) ==Lähteet== ==Aiheesta muualla== Luokka:Kanadalaiset laulaja-lauluntekijät Luokka:Kanadalaiset pianistit Luokka:Kanadalaiset popmuusikot Luokka:Kanadalaiset rockmuusikot Luokka:Vuonna 1989 syntyneet Luokka:Elävät henkilöt
USS New Orleans

USS New Orleans voi tarkoittaa seuraavia Yhdysvaltain laivaston aluksia: *USS New Orleans (1815), linjalaiva *USS New Orleans (1896), New Orleans -luokan panssarikansiristeilijä *USS New Orleans (CA-32), New Orleans -luokan raskas risteilijä *USS New Orleans (LPH-11), Iwo Jima -luokan maihinnousutukialus *USS New Orleans (LPD-18), San Antonio -luokan maihinnousukuljetusalus
Ilmarinen kyntää kyisen pellon (veistos)

Ilmarinen kyntää kyisen pellon on taiteilija Jukka Salmisen taideteos Turun postikeskuksen pihalla. Teräsveistos paljastettiin Kalevalan päivänä 2006. Salminen on aiemminkin muuntanut Kalevalaa kuviksi ja tämä teos on osa hänen tekemäänsä 17-osaista veistossarjaa. Ensimmäinen valmistui 1996. Kubistisissa veistoksessa on paljon suoria linjoja ja ne koostuvat kolmioista kuten useammat muutkin hänen työnsä. 17-osainen veistossarja oli aiemmin sijoitettuna Auran Kalevalapuistoon, mutta on nyt kokonaisuudessaan Turussa. == Lähteet == Luokka: Turun patsaat ja veistokset Luokka:Kalevala taiteessa
Jukka Salminen (kuvataiteilija)

pienoiskuva|pysty|Ilmarinen kyntää kyisen pellon -veistos Turun postikeskuksen edustalla. thumb|pysty|Kalevala-aiheinen teos Artukaistentie 10 edustalla Turussa. Jukka Matti Salminen (12. syyskuuta 1947 – 13. marraskuuta 2006 Turku) oli turkulainen kuvataiteilija. Hän tuli tunnetuksi erityisesti Kalevalaan liittyvästä taiteesta, josta hyvänä esimerkkinä on 17-osainen veistossarja. Eräs sen osa on Ilmarinen kyntää kyisen pellon -veistos Turussa postikeskuksen pihalla. Salmisen veistostaidetta on nähtävissä myös Artukaisissa Turun Sanomien painotalon edustalla. Salminen syntyi Heidekenissa 1947. Turun Sanomien piirtäjänä hän toimi 1970–1986, mutta työskenteli sen jälkeen freelancerina. Veistosten ohessa Salminen teki myös öljyvärimaalauksia ja järjesti joskus taiteilijakodissaan Ruissalon Villa Carlossa näyttelyitä. Hän suunnitteli myös Kalevala-aiheisia koruja. Aurassa sijainnut Kalevalapuisto oli Salmisen ideoima veistospuisto, jossa oli kubistisia, voimakkaasti tyyliteltyjä, mutta kuitenkin esittäviä teoksia. Salminen kertoo Kalevalan olevan hänelle hyvinkin rakas mutta myös ristiriitainen maailma. Salminen kuoli vuonna 2006 keuhkojen siirron jälkeisiin komplikaatioihin. Keuhkot olivat vaurioituneet aikoinaan pahassa veneonnettomuudessa. ==Lähteet== Luokka: Suomalaiset kuvanveistäjät Luokka:Vuonna 1947 syntyneet Luokka:Vuonna 2006 kuolleet